Lyø

Lyø er en øy i det Sydfynske Øhav med et areal på 6 km² og 85 innbyggere (2024). Øya ligger syd for Fåborg, som den har fergeforbindelse til sammen med Avernakø. Lyø by Midt på øya ligger den store landsbyen. Den har mange stengjerder og gårder. Byen har forandret seg mye gjennom årene, men det er tradisjon for å bevare det gamle. Karakteristisk for byen er de store trærne, fem andedammer (branndammer, opprinnelig tolv) og den tette bebyggelsen. Havnen Havnen ligger ca. 1 km fra Lyø by og har fergeleie og lystbåthavn. Lyø kirke Kirken, som er bygget av rå kampestein, er oppført under reformasjonen og endret flere ganger, bl.a. i 1640-årene og sist i 1980-årene. Kirkegården er sirkelrund og en av de peneste og mest særpregede i Danmark. Etter reformasjonen har det vært 24 sogneprester på Lyø, men fra 2008 blir sognet betjent fra Faaborg. Severdigheter Klokkestenen kan dateres tilbake til 3300 f.Kr., og klinger når man slår på den. Steinkammeret ble reist i steinalderen, mens skålgropene er fra bronsealderen, 32 skålgroper med ulike toner. Lyø er også kjent som stedet hvor kong Valdemar Seier og hans sønn Valdemar den unge ble tatt til fange mens de lå og sov, natten mellom den 6. og 7. mai 1223. Kongen jaktet der fordi Lyø og de andre øyene i området sør for Fyn var krongods og kongens private dyrepark, så bare han fikk jakte der. Mens Valdemar Seier og hans sønn satt i fangenskap hos grev Henrik (Heinrich) av Schwerin, raknet det danske østersjøimperiet fullstendig, og med det var Danmarks tid som stormakt over. Referanser